**Ministru kabineta noteikumu projekta „Grozījums Ministru kabineta 2001.gada 20.marta noteikumos Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2001.gada 20.marta noteikumos Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji”(turpmāk – noteikumu projekts) izstrādāts, pēc Izglītības un zinātnes ministrijas (turpmāk – IZM) iniciatīvas, ievērojot:  1. Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016.gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”) 110.3. pasākumu „Nodrošināt pedagogu profesionālo pilnveidi, stiprinot valsts ģimnāzijas un speciālās izglītības attīstības centrus kā reģionālos metodiskos centrus un pedagogu tālākizglītības centrus”.  2. Izglītības attīstības pamatnostādņu 2014.-2020.gadam (apstiprinātas Saeimā 2014.gada 22.maijā) 3.2. rīcības virziena „Efektīva izglītības finanšu resursu pārvaldība” 2.uzdevumu „Atbalsts valsts ģimnāzijām reģionālā metodiskā centra funkciju veikšanai”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Latvijas sabiedrības un tautsaimniecības izaugsmei aktuālu vajadzību pēc talantīgiem profesionāļiem, vispārējā izglītībā ir nepieciešams mērķtiecīgi organizēts darbs mācību procesa pilnveidē, tai skaitā radot iespējas spējīgo izglītojamo/skolēnu talantu savlaicīgai atklāšanai un izkopšanai.  Valsts līmenī ir aktuāli nodrošināt plašākas iespējas mērķtiecīgi veidot pedagogu tālākizglītības sistēmu un koordinēt to valsts (pašvaldību) līmenī, jo pedagogu profesionālās kompetences pilnveide ir viens no būtiskākajiem nosacījumiem vispārējās izglītības kvalitātes paaugstināšanai. IZM ieskatā ir nozīmīgi plašāk iesaistīt valsts ģimnāziju pedagogus un metodisko resursu citu izglītības iestāžu pedagogu profesionālās kompetences pilnveidē kompetenču pieejā veidota izglītības satura ieviešanas kontekstā.  Pedagogu profesionālās kompetences pilnveide turpmākajos gados tiks turpināta kontekstā ar kompetenču pieejā veidota vispārējās izglītības satura ieviešanu, kas tiks veikta Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas „Izaugsme un nodarbinātība” **8.3.1.specifiskā atbalsta mērķa „Attīstīt kompetenču pieejā balstītu vispārējās izglītības saturu”** 8.3.1.1.pasākuma “Kompetenču pieejā balstīta vispārējās izglītības satura aprobācija un ieviešana” projekta īstenošanas ietvaros. Minētā projekta īstenošanas laikā paredzēts izglītot 6 000 pedagogu, kas ir aptuveni ceturtā daļa no vispārējās izglītības programmu īstenošanā strādājošo pedagogu kopējā skaita. Līdz ar to ir aktuāla savlaicīga pārējo pedagogu sagatavošana kompetenču pieejā veidota izglītības satura īstenošanā.  Tādējādi vienlaikus ar kompetenču apguvē balstītas pieejas ieviešanu vispārējā izglītībā ir aktuāla atbilstošu grozījumu izdarīšana Ministru kabineta 2001.gada 20.marta noteikumos Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi).  Tiesiskā regulējuma **mērķis** ir vispārējās izglītības apguves kvalitātes paaugstināšanas veicināšana.  Tiesiskā regulējuma **būtība** ir:  - vispārizglītojošo skolu pedagogu sagatavošana kompetenču pieejā balstīta vispārējās izglītības jaunā satura plānotajai ieviešanai un tā turpmākajai īstenošanai;  - valsts ģimnāziju vadošās lomas stiprināšana valsts un plānošanas reģionu pedagogu profesionālās kapacitātes pilnveidē un metodiskajā darbā;  - valsts ģimnāziju abiturientu mācību iespēju Latvijas un Eiropas Savienības augstskolās paplašināšana.  To plānots panākt, tai skaitā, ar normatīvajā regulējumā pilnveidotiem un paplašinātiem valsts ģimnāzijas statusa iegūšanas (saglabāšanas) kritērijiem.  Ar grozījumiem noteikumos **ir precizēti un paplašināti** pašlaik pastāvošie valsts ģimnāzijas statusa piešķiršanas (saglabāšanas) **obligāti izpildāmie kritēriji**, nosakot, ka:   * valsts ģimnāzija veic pedagogu tālākizglītības un metodiskā   centra funkcijas plānošanas reģionā vai valsts mērogā;  - sniedz vispārējās izglītības iestādēm un pedagogiem metodisko atbalstu inovatīva izglītības procesa organizēšanā un pedagoģijas un skolvadības jautājumos;  - nodrošina valsts ģimnāzijas bibliotēkā esošās informācijas un literatūras pieejamību citu izglītības iestāžu izglītojamiem un pedagogiem;  - katru gadu saskaņā ar valsts ģimnāzijas metodiskajam darbam piešķirto valsts mērķdotāciju organizē un nodrošina citu vispārējās izglītības iestāžu pedagogu profesionālās kompetences pilnveidi plānošanas reģionā vai valsts mērogā.  Minēto (precizēto un paplašināto) obligāto kritēriju izpilde pēc IZM rīcībā esošās operatīvās informācijas valsts ģimnāzijām neradīs problēmas.  Ar grozījumiem noteikumos **ir noteikts** valsts ģimnāzijas statusa piešķiršanas (saglabāšanas) **izvēles kritēriju kopums**, nosakot, ka par valsts ģimnāziju var būr izglītības iestāde, kura atbilst **ne mazāk kā diviem** no turpmāk minētiem izvēles kritērijiem:  - vismaz 45 procenti no izglītības iestādes pedagogiem viņu profesionālas darbības kvalitātes novērtēšanas rezultātā ir ieguvuši kādu no kvalitātes pakāpēm;  - atbilstoši valsts augstākās izglītības iestāžu pieprasījumam nodrošina prakses vietas pedagoģijas studiju programmu studentiem un izglītības vadības programmu studiju studentiem;  - valsts ģimnāzijas pedagogi piedalās izglītības satura izveidē un izvērtēšanā;  - valsts ģimnāzija piedalās valsts vai starptautiska līmeņa izglītības pētījumos vai starptautiska līmeņa eksāmenos;  - mācību process tiek nodrošināts valsts valodā un vienā no Eiropas Savienības valstu valodām mācību satura un valodas vienlaicīgas apguves formā”.  Minētie kritēriji valsts ģimnāzijām ir doti kā izvēle un balstīti jau pastāvošajā valsts ģimnāziju praksē, kā arī (kopumā) ir atbilstoši valsts ģimnāziju pašreizējām un turpmākās attīstības iespējām.  Lai precīzāk noteiktu valsts ģimnāziju izglītojamo mācību sasniegumu līmeni, noteikumos **ir paredzēts** izglītojamo mācību sasniegumu **mērījumu ietekmējošs grozījums,** nosakot kā valsts ģimnāzijas statusa iegūšanas (saglabāšanas) vienu no obligātajiem kritērijiem skolēnu mācību sasniegumu vidējo procentuālo novērtējumu (par 12% augstāku nekā valsts vidējais procentuālais novērtējums) obligātajos centralizētajos eksāmenos. Pašlaik pastāvošais mērījums visos centralizētajos eksāmenos pieļauj sistēmisku neprecizitāti, jo daļā vispārizglītojošo vidusskolu izvēles centralizētos eksāmenos kārto tikai izglītojamie/skolēni ar ļoti labiem mācību sasniegumiem, kas ietekmē šo izglītības iestāžu/ skolu un skolēnu mācību sasnieguma valsts vidējo procentuālo novērtējumu, savukārt valsts ģimnāzijās minētos eksāmenus attiecīgajās izglītības programmās kārto lielākā daļa izglītojamo/ skolēnu. Minētās mērījuma aprēķina metodikas izmaiņas valsts ģimnāzijas statusa piešķiršanas (saglabāšanai) kritērijs pēc Valsts izglītības satura centra sniegtās operatīvās informācijas neradīs minētā kritērija neizpildi esošajām valsts ģimnāzijām.  Saskaņā ar Ministru kabineta 2001.gada 20.marta noteikumu Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” 9.punktu ja valsts ģimnāzija divus gadus pēc kārtas (pēc stāvokļa uz 5.septembri) neatbilst šo noteikumu [5.punktā](https://likumi.lv/doc.php?id=5771#p5) minētajiem kritērijiem, izglītības un zinātnes ministrs ne vēlāk kā mēnesi pirms nākamā mācību gada sākuma ierosina Ministru kabinetam anulēt izglītības iestādei piešķirto valsts ģimnāzijas statusu. Tādējādi kopš noteikumu projektā paredzētā grozījuma minētajos Ministru kabineta noteikumos stāšanās spēkā valsts ģimnāzijām būs divus gadus ilgs laiks, lai nodrošinātu savu atbilstību noteikumu projektā ietvertajiem kritērijiem. |
| 3. | Projekta izstrādē iesaistītās institūcijas | IZM, valsts ģimnāziju deleģētās sešas valsts ģimnāzijas. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir 27 valsts ģimnāzijas un vispārējo izglītības iestāžu, kuras īsteno pamatizglītības un vispārējās vidējās izglītības programmas, pedagogi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Tika veikta noteikumu projekta apspriešana ar valsts ģimnāziju pilnvarotajiem pārstāvjiem IZM izveidotās darba grupas (izveidota ar IZM 2016.gada 23.decembra rīkojumu Nr.461 “Par darba grupas valsts ģimnāziju attīstībai izveidi)” ietvaros, par topošo noteikumu projektu klātienes sanāksmēs tika informēta Latvijas Pašvaldību savienības padomniece izglītības, bērnu, jaunatnes un ģimenes jautājumos I.Dundure. Noteikumu projekts tika precizēts un atkārtoti apspriests ar valsts ģimnāziju pilnvarotajiem pārstāvjiem 2017.gada 22.maijā.  Izstrādes procesā ar darba grupas izteiktajiem priekšlikumiem 2017.gada 8.februāra seminārā iepazīstināti Latvijas pilsētu un novadu izglītības pārvalžu vadītāji un izglītības speciālisti. |
| 2. | Sabiedrības līdzdalība projekta izstrādē | Par noteikumu projektu 2017.gada augustā ikgadējā IZM konferencē par izglītības aktualitātēm tiks informēti republikas pilsētu un novadu izglītības pārvalžu vadītāji (pārstāvji) un atbildīgie speciālisti. |
| 3. | Sabiedrības līdzdalības rezultāti | Valsts ģimnāziju pilnvarotie pārstāvji valsts ģimnāziju vārdā ir izteikuši konceptuālu atbalstu noteikumu projekta tālākai virzībai. |
| 4. | Cita informācija | Būtiski papildu priekšlikumi noteikumu projekta pilnveidei, kurus atbalstītu valsts ģimnāzijas, nav sniegti. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē būs iesaistītas valsts ģimnāzijas, Latvijas pilsētu un novadu pašvaldības, IZM un Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts ģimnāzijas nosaukums liecina par izglītības iestādēs statusu, izglītības iestādes statusa maiņa (iegūšana, zaudēšana) neizveido  (nelikvidē) izglītības iestādi (institūciju) kā tādu, izņemot, ja izglītības iestādes dibinātājs (pašvaldība) pieņem attiecīgu lēmumu.  Ieviešot noteikumu projektā plānotās izmaiņas valsts ģimnāziju statusa iegūšanai (saglabāšanai, zaudēšanai) esošo valsts ģimnāziju statusa izmaiņas netiek prognozētas, jo jaunie kritēriji pēc IZM rīcībā esošas indikatīvas informācijas esošajām valsts ģimnāzijām būs izpildāmi. |
| 3. | Cita informācija | Nav |

*Anotācijas III., IV. un V. sadaļa – projekts šīs jomas neskar.*

Izglītības un zinātnes ministrs K.Šadurskis

Vizē: Valsts sekretāre L.Lejiņa

07.06.2017. 13:21

1332

Ē.Sīka

67047976, eriks.sika@izm.gov.lv